[image: image2.png]ROMANIA




Parlamentul României

Camera Deputaţilor
PAGE  

	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC




	Bucureşti,
	02.02.2009

	Nr.
	26/ 2966


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind gestionarea populaţiei canine, trimisă comisiei în vederea examinării pe fond, în procedură obişnuită, cu adresa nr.Pl.x.238 din 22 aprilie 2008.

PREŞEDINTE,

SULFINA BARBU

                                         R A P O R T

asupra propunerii legislative privind gestionarea populaţiei canine

În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x.238 din 22 aprilie

2008, cu dezbaterea pe fond, în procedură obişnuită, a propunerii legislative privind gestionarea populaţiei canine. 


Iniţiatori sunt: Strungă Emil, fost deputat PNL şi Ciucă Bogdan, deputat PC.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1634/27.11.2007);

· avizul negativ al Comisiei juridice, de disciplină şi imunităţi (nr.Pl.x.238/17.06.2008);

· avizul negativ al Comisiei pentru agricultură, silvicultură, industrie alimentară şi servicii specifice (nr. 24/214/ 18.06.2008);

· punctul de vedere negativ al Guvernului (nr. 181/23.01.2008).

Propunerea legislativă are ca obiect de reglementare gestionarea populaţiei canine fără stăpân, stabilind obligaţia consiliilor locale de a înfiinţa servicii locale de gestionare a câinilor fără stăpân şi de a construi adăposturi pentru aceştia, precum şi condiţiile în care persoanele fizice şi juridice pot adopta câinii fără stăpân aflaţi în aceste adăposturi. Totodată, se stabilesc obligaţiile deţinătorilor de câini, precum şi condiţiile în care pot fi eutanasiaţi câinii bolnavi.

Comisia propune Plenului Camerei Deputaţilor respingerea iniţiativei legislative întrucât gestionarea câinilor fără stăpân este deja reglementată prin Ordonanţa de urgenţă a Guvernului nr.155/2001 privind aprobarea programului de gestionare a câinilor fără stăpân, publicată în Monitorul Oficial al României nr.794 din 13 decembrie 2001, aprobată cu modificări şi completări prin Legea nr.227/2002, cu modificările ulterioare, iar adoptarea prezentului proiect ar crea un paralelism în reglementare, încălcându-se prevederile art.15 alin.(1) din Legea nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Dezbaterile au avut loc în şedinţa comisiei din 27.01.2009. 

La lucrările comisiei au fost prezenţi 22 deputaţi, din totalul de 30 membri ai comisiei.

Raportul de respingere al comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 15 aprilie 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,

  



                                   SECRETAR,
       SULFINA BARBU



                                     MIHAI CRISTIAN APOSTOLACHE

Şef serviciu, 

Consilier Sofia Chelaru
                                                                                       Întocmit,

                                                                                       Expert  Iulia Toader

